« Amiegez on abaoe ugent vloaz, staliet e Henbont. Met chañs am eus bet, un toullad bloavezhioù zo, da sellout  ouzh un abadenn tele " Le bébé est une personne". Displeget e oa penaos e oa gouest ar babig d'ober leun a draoù : sevel e benn davet e dud, selaou anezho, kompren ma oant trist pe laouen, mont e darempred gante, ha kompren petra oant o c'hortoz digantañ... An abadenn-se he deus cheñchet ma feson da welet ar c'hrouadur. D'ar poent-se am eus dizoloet an haptonomiezh, un dachenn bet digoret gant Frans Veldman ha Catherine Dolto. N'eo ket ar memes doare da brientiñ ar gwilioud. Peurliesañ e vez desket gant ar mammoù analañ e meur a feson, penaos en em lakaat evit gwilioudiñ hep kaout poan. Ha ne soñjer ket mui er babig ! An haptonomiezh a zo ur feson da selaou ar babig a-raok, hag e-pad ar ganedigezh, da reiñ fiziañs d'ar poupon, d'an tad, ha d'ar vamm.  An darempredoù en deus ur babig e-barzh korf e vamm a zo pouezus kenañ.   Digeriñ a ra e spered d'ar bed abred-tre.   »